
Hrvatski zavod za javno zdravstvo 
Zagreb, 12. listopada 2020. 
Verzija 2 


Preporuke za obavljanje djelatnosti pripreme i posluživanja hrane (catering) 
tijekom epidemije COVID-19 


Sukladno epidemiološkoj situaciji preporučuje se postupanje sukladno sljedećim preporukama 
prilikom organizacije rada ketering djelatnosti i objekata tijekom epidemije COVID-19, radi zaštite 
zdravlja zaposlenika i gostiju. 


1. Opće preporuke 





Vidljive obavijesti 


Za sve djelatnike i posjetitelje na vidljivom je mjestu potrebno postaviti obavijesti o potrebi 
pridržavanja općih higijenskih mjera i mjera fizičke udaljenosti te nošenju maski za lice ili medicinskih 
maski u objektu. Na ulazu u objekt i drugdje na vidnom mjestu u objektu mora biti istaknuta obavijest 
o maksimalnom dopuštenom broju gostiju koji se smiju nalaziti unutar objekta. 


Pojačana osobna higijena. Treba izbjegavati nečistim rukama dodirivati usta, nos, oči i lice. 


Dezinfekcija ruku. Svima treba stalno biti na raspolaganju dezinfekcijsko sredstvo (na bazi alkohola u 
koncentraciji ne manjoj od 70% ili drugo dezinfekcijsko sredstvo prikladno za korištenje na koži s 
deklariranim virucidnim djelovanjem) uz istaknutu obavijest o potrebi dezinfekcije ruku prilikom 
dolaska i tijekom boravka u ketering objektu. Ugostitelji se trebaju pridržavati najviših higijenskih 
standarda. Zaposlenici moraju čim češće koristiti dezinficijens za ruke, svakako prije posluživanja 
nove skupine gostiju kao i tijekom usluživanja. 


Maske za lice. Preporučuje se da zaposlenici nose maske za lice u zatvorenom prostoru objekta, 
osobito oni koji zaposleni na pripremi hrane. Osim medicinskih maski mogu se koristiti i platnene 
maske za lice koje se peru na minimalno 60“C i ponovno koriste. Maske moraju cijelo vrijeme 
prilikom nošenja prekrivati i nos i usta. Upute o pravilnom korištenju maski dostupne su na poveznici: 
https://bit.ly/3caB81N. 


Veličina prostora i maksimalan broj osoba. Na mjestima predviđenim za održavanje događaja, 
priredbe ili manifestacije treba osigurati prostor od najmanje 4 m? korisne površine po osobi. Broj 
osoba pritom uključuje organizatore, sudionike i ostalo osoblje koje sudjeluje u organizaciji događaja. 

2. Organizacija rada, posluživanje hrane, pića i napitaka 





Informiranost osoblja i zaposlenika. Prije početka rada potrebno je educirati sve zaposlenike i 
osoblje o svim mjerama koje se provode. 


Posluživanje hrane i pića. Prilikom naručivanja mora se poštovati fizički razmak od najmanje 1,5 m 
između gostiju koji čekaju u redu. Za šankom je moguće naručiti i preuzeti hranu ili napitak bez 
zadržavanja, odnosno nije dopušteno zadržavanje za šankom. 


Posluživanje gostiju. Određuje se jedan zaposlenik koji poslužuje unaprijed točno određeni broj 
stolova kako bi se što više smanjilo miješanje zaposlenika i gostiju. 


Posebna pravila za posluživanje uzvanika ili samoposluživanje za švedskim stolom (buffet). Tijekom 
boravka u prostorijama u kojima je buffet, kao i u redu pri samoposluživanju za švedskim stolom, 
preporučuje se da gosti održavaju fizički razmak od 1,5 m, osim ako se radi o članovima iste obitelji ili 
osoba koje su uobičajeno u bliskom kontaktu. Preporučuje se da posluživanje ili samoposluživanje za 
švedskim stolom bude provedeno tako da ponuđena hrana bude poslužena na stolovima u jednom 
redu, omogućujući time kružno kretanje uzvanika oko stola, tako da se uzvanici čim manje zadržavaju 
ispred hrane. Ostale mjere fizičke udaljenosti vezane za obiteljske ili druge grupe posjetitelja koje u 
skupini koriste usluge objekta vrijede kao i za sve druge ugostiteljske objekte. 


Ograničenje ukupnog broja posjetitelja. Ograničenje broja posjetitelja može se postići na način da se 
na raspolaganje stavi onaj broj stolova koji je moguće postaviti tako da su stolovi međusobno 
udaljeni najmanje 3 m a za svakog gosta u prostoru treba biti osigurano 4 m? površine prostora. 
Ulazak gostiju regulira se na način da sljedeći posjetitelj ili skupina posjetitelja može ući tek kad 
prethodna skupina posjetitelja napusti prostor objekta. Fizički razmak između pojedinih grupa 
posjetitelja mora biti najmanje 1,5 m. Za stolovima mogu sjediti organizirane skupine gostiju pri čemu 
među pojedinim skupinama gostiju u objektu razmak mora biti najmanje 1,5 m. Primjerice, članovi 
jedne obitelji sjede udaljeni 1,5 m od druge skupine gostiju, čak i ako se radi o dugačkim stolovima 
koji su namijenjeni za sjedenje više osoba. 


COVID-redar. Okupljanja bilo koje vrste i sadržaja, koja uključuju više od 50 sudionika, moraju imati 
COVID-redara na svakih 50 okupljenih osoba. Svi sudionici moraju biti upoznati s mjerama prevencije 
za pojedini događaj. Za organizaciju okupljanja u skladu s mjerama kao i ishođenje svih potrebnih 
odobrenja odgovoran je organizator a za provedbu uputa zaduženi su COVID-redari koje je dužan 
educirati i opremiti organizator skupa. 

Nema stajaćih mjesta. Nema stajaćih mjesta niti visokih stolova ako se za visokim stolovima 
omogućuje jedino stajanje gostiju oko stola. Za šankom (barsko posluživanje pića) postoje 
samo sjedeća mjesta i stajanje je zabranjeno a objekti moraju imati dostupne visoke stolice 
za sjedenje razmaknute 1,5 metar jedna od druge. 


Rezervacija mjesta ili najava dolaska. Gosti su dužni unaprijed online rezervirati mjesto u 
ugostiteljskom objektu tipa noćni bar ili klub. Pružatelj usluge više ne nudi rezervacije nakon 
što su popunjena sva mjesta u objektu predviđena za boravak gostiju, a poštivajući propisane 
mjere. 


Glasnoća glazbe. Glasnoća glazbe, odnosno buka u prostoru regulirana je propisima. 


Dezinficijens. Dezinficijens mora biti dostupan na više mjesta u prostoru i to najmanje 1 doza 
od 500 ml na svakih 10 osoba, a preporučljivo na svakom stolu. 

Nakon odlaska svake skupine gostiju. Stol, stolice i druge površine koje su gosti dodirivali potrebno 
je prebrisati dezinficijensom, odnosno ukloniti stolnjake čak i ako nisu vidno zaprljani. 


Dnevno mjerenje tjelesne temperature. Zaposlenici trebaju u jutarnjim satima prije dolaska na 
mjesto događaja (posao) izmjeriti tjelesnu temperaturu. Ako je tjelesna temperatura viša od 37,2 “C, 
ako se osoba osjeća bolesno ili ima bilo koje znakove bolesti (odnosi se na sve simptome i znakove 
bolesti, ne samo na bolesti dišnih puteva), treba se javiti nadređenom i ne dolaziti na posao dok se 
telefonski ne javi liječniku obiteljske medicine. 


Evidencija. Preporučuje se vođenje evidencije sudionika i osoblja radi lakšeg praćenja kontakata u 
slučaju eventualne pojave zaraze virusom SARS-CoV-2 pri čemu će se prikupljati osnovni podatci: ime, 
prezime i broj telefona. 


3. Higijena prostora 





Čišćenje i dezinfekcija prostora. Upute za čišćenje i dezinfekciju prostora dostupne su na sljedećim 
poveznicama: 


* —Bezoboljelih od bolesti COVID-19: https://bit.ly/2VLkkt3 
* Osobe pod sumnjom ili oboljele od bolesti COVID-19: https://bit.Iy/3d1WmisS. 


* Ostale opće mjere prevencije širenja bolesti COVID-19: https://bit.ly/3cp9lvi 


Prozračivanje. Potrebno je redovito prozračivati sve prostorije. 

Klima uređaji, uređaji za grijanje i ventilaciju. Općenita preporuka za unutarnje prostore je 
prozračivanje otvaranjem prozora, a manje korištenjem ventilacijskih sustava. Pri korištenju 
ventilacijskih sustava treba posvetiti posebnu pažnju praćenju stanja filtera i održavanju pravilne 
brzine zamjene zraka u zatvorenom prostoru. Treba provjeriti pravilno funkcioniranje opreme za 
ventilaciju i izmjenu zraka. Preporučuje se ventilacija povećanim postotkom vanjskog zraka koji 
cirkulira u sustav te način rada bez recirkulacije kako bi se poticale promjene zraka koje smanjuju 
koncentraciju potencijalno zaraznih čestica. 


Oprema za pranje tekstila i pranje posuđa. Potrebno je provjeriti pravilno funkcioniranje opreme za 
pranje posuđa i rublja, posebno radne temperature, kao i ispravnu dozu kemikalija za čišćenje i 
dezinfekciju. 


Odlaganje otpada. Preporuča se postavljanje kante za otpatke s odgovarajućim poklopcima i 
umetnutim vrećicama za otpatke. 


Dostavno vozilo za dostavu ketering obroka. Unutrašnjost prijevoznog sredstva potrebno je redovno 
čistiti i dezinficirati nakon svake vožnje, pri čemu je posebno potrebno obratiti pozornost na površine 
koje se često dodiruju rukama kao što su kvake na vratima, volan, radna ploča i slično. Za vrijeme 
vožnje savjetuje se korištenje ventilacije, ili, ukoliko to dozvoljavaju vremenske prilike, otvaranje 
krovnih prozora. Ventilacija vozila trebala bi biti u načinu rada bez recirkulacije kako bi se poticale 
promjene zraka koje smanjuju koncentraciju potencijalno zaraznih čestica. Hrana pripremljena za 
ketering mora biti transportirana na uobičajeni način. 


